Ich wand ie dc wiblich gvͤte (Mit originalen Lettern)
Ich wand ie dc wiblich gvͤte·
lihte wanhte durh geſchiht·
vn̄ dc mā in ir gemvͤte·
heten zv̊ der ſtetē pfliht·
and̾ſ hab ich nv bevundē·
man die wenkēt vnd̾ſtvndē·
des entůt dú liebe niht·

Ich wil ṕſen vn̄ ſcheltē·
an d̾ liebē frowē min·
eines des ich mv̊s engeltē·
vn̄ duldē iam̾s pin·
ſchilte ich dc mit kvmb meret·
doch pꝛiſe ich des ſi iſt geret
dc ſi kan ſo ſtete ſin·

Mīne kvme ich han gelǒbē·
dc icht grôſ ſi din gewalt·
ſit dv laſt gewaltes rǒbē
dich die lieben wolgeſtalt·
mīne dv maht ſchamē dich·
dc ein wib mit wibeſ krefte·
ſol voꝛ diner meiſt̾ſchefte
vꝛiſtē alſo lange ſich·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse